Bespreking:Mumbai - Wikipedia
Hierdie bladsy is 'n besprekingsbladsy waar verbeteringe tot die Mumbai-artikel bespreek word.
Ek twyfel of die Afrikaans Moembaai moet wees, want, volgens die Engelse Wikipedia is die naam 'n samevoeging van Mumba, die Hindu godin Mumbadevi, en Aai, wat "Ma" in Marathi beteken. So hoewel daar 'n baai is, is dit nie in die naam nie. So ek reken die Afrikaans moet ook Mumbai wees. alleman (kontak) 10:54, 20 September 2008 (UTC)
Volgens die HAT is dit Moembaai. Morne (kontak) 12:06, 20 September 2008 (UTC)
Alleman, die Afrikaanse naam is slegs 'n Afrikaanse benadering van die Engelse uitspraak, dit dui nie werklik op 'n geografiese eienskap nie. Anrie (kontak) 12:47, 20 September 2008 (UTC)
Hoekom sou die Engelse uitspraak die verwysing wees, dis dan 'n Indiese naam? Meer nog, dis 'n nuwe Indiese naam wat juis gekies is om die Britse koloniale naam te vervang. alleman (kontak) 13:16, 20 September 2008 (UTC)
Dit maak nie regtig saak nie. Wikipedia is nie die plek om die wiel van vooraf uit te vind nie. As die HAT sê 'n ding word sus of so gespel (soos KwaZulu-Natal), moet ons dit aanvaar. Enige taal moet gestandaardiseer word. Dit doen die Taalkommissie, nie Wikipedia nie. Morne (kontak) 13:20, 20 September 2008 (UTC)
Tja - mens moenie logika probeer soek in Afrikaanse benamings nie. Ons het voorheen ook al gebruikers gehad wat gefrustreerd word wanneer die Afrikaanse naam die Engelse na-aap, eerder as die oorspronklike. Terloops, Engels is die belangrikste taal in Indië (siende dat daar 20+ tale in die land gepraat word, word Engels (saam met Hindi) as akademiese en besigheidstaal gebruik). Net vir interessantheid. Die Engelse uitspraak is dus in hierdie geval waarskynlik gebaseer op die Indies-Engelse uitspraak. Maar soos Morné noem - dit maak nie regtig saak nie, maar dit is lekker om te wonder en uit te vind hoe (en hoekom) ons voorouers (en die Taalkommissie) op 'n sekere spelwyse besluit het. Anrie (kontak) 15:15, 20 September 2008 (UTC)
wats this discussion about? Bezuidenhout (kontak) 15:58, 20 September 2008 (UTC)
Anrie dis nie ons voorouers wat dit besluit het nie, want Bombaai (soos ons voorouers die stad se koloniale naam geken het), is in 1995 eers herdoop na Mumbai om van die koloniale naam ontslae te raak. alleman (kontak) 18:41, 20 September 2008 (UTC)
Ontsluit van "https://af.wikipedia.org/w/index.php?title=Bespreking:Mumbai&oldid=1667272"
Die bladsy is laas op 4 Mei 2018 om 08:27 bygewerk.